UDHËZIM
Nr. 46, datë 20.10.2014

PËR PROCEDURAT E PRANIMIT DHE TË REGJISTRIMIT NË CIKLIN E DYTË TË STUDIMEVE ME KOHË TË PLOTË “MASTER PROFESIONAL” DHE “MASTER I SHKENCAVE”/ “MASTER I ARTEVE TË BUKURA” NË INSTITUCIONET PUBLIKE TË ARSIMIT TË LARTË, PËR VITIN AKADEMIK 2014-2015

Në mbështetje të nenit 102 të Kushtetutës, neneve 34, 36 dhe 75 të ligjit nr. 9741, datë 21.05.2007 “Për arsimin e lartë në Republikën e Shqipërisë”, të ndryshuar; vendimin nr. 668, datë 15.10.2014, të Këshillit të Ministrave, “Për kuotat e pranimit dhe tarifat e shkollimit në institucionet publike të arsimit të lartë, për programet e studimit të ciklit të dytë me kohë të plotë, “Master Profesional” dhe “Master i Shkencave”/ “Master i Arteve të Bukura”, për vitin akademik 2014-2015”, vendimin nr. 78, datë 8.2.2006 të Këshillit të Ministrave “Për  krijimin e Maturës Shtetërore dhe pranimet në shkollat e larta publike”, të ndryshuar, dhe vendimin nr. 1013, datë 10.12.2010 të Këshillit të Ministrave “Për krijimin e Agjencisë Kombëtare të Provimeve (AKP)”,

UDHËZOJ:

1.  Pranimi i kandidatëve, shtetas shqiptarë, brenda vendit, në zbatim të germës “a” të pikës 2 të vendimit nr. 668, datë 15.10.2014, të Këshillit të Ministrave, “Për kuotat e pranimit dhe tarifat e shkollimit, në institucionet publike të arsimit të lartë, për programet e studimit të ciklit të dytë me kohë të plotë, “Master Profesional” dhe “Master i Shkencave”/“Master i Arteve të Bukura”, për vitin akademik 2014-2015, në programet e studimit të ciklit të dytë me kohë të plotë në institucionet e arsimit  të lartë (IAL) publike, në vitin akademik 2014-2015, realizohet në bazë të përzgjedhjes së bërë nga institucionet publike të arsimit të lartë, konform akteve ligjore e nënligjore në fuqi, si dhe sipas kritereve shtesë të përcaktuara në statutet dhe rregulloret e tyre të bëra publike paraprakisht.
2. Njësitë kryesore të IAL-ve publike, organizojnë procesin e pranimit dhe të regjistrimit të kandidatëve në ciklin e dytë të studimeve me kohë të plotë “Master Profesional” dhe “Master i Shkencave”/ “Master i Arteve të Bukura”. Procesi menaxhohet dhe monitorohet nga rektoratet.
3.  Aplikimet në programet e studimit të ciklit të dytë me kohë të plotë “Master Profesional” dhe “Master i Shkencave”/“Master i Arteve të Bukura” të bëhen pranë sekretarive mësimore të njësive kryesore, nga data 20.10.2014 deri në datë 29.10.2014, prej orës 08:00 deri në orën 16:00.
4.  Kanë të drejtë të aplikojnë për programet e ciklit të dytë kandidatët që:
a) kanë përfunduar në Republikën e Shqipërisë me sukses studimet dhe janë pajisur me diplomën përkatëse, në një program të ciklit të parë “Barchelor” ose në një program të integruar të studimeve të ciklit të dytë, i cili rezulton i akredituar në momentin e diplomimit të studentit;
b) janë diplomuar jashtë vendit në një program studimi të ciklit të parë Barchelor ose në një program të integruar të studimeve të ciklit të dytë dhe kanë kryer njësimin e diplomës pranë MAS.
5.  Kandidati paraqitet personalisht dhe dorëzon dokumentacionin e mëposhtëm:
a) Diplomë, ose fotokopje të saj të njësuar me origjinalin, të ciklit të parë të studimeve të përfunduar në Republikën e Shqipërisë. Për diplomat e fituara jashtë vendit, vërtetimin e njohjes në Republikën e Shqipërisë, të lëshuar nga MAS, të diplomës së ciklit të parë të studimeve të përfunduar jashtë vendit, të shoqëruar me fotokopje të diplomës të njësuar me origjinalin, ose, në mungesë të saj, të një dokumenti tjetër zyrtar, mbi bazën e të cilit është kryer njësimi në Republikën e Shqipërisë, të lëshuar në vendin ku ka kryer studimet, që i lejon regjistrimin dhe vazhdimin e studimeve universitare në vendin përkatës;
b) Diplomën e Maturës Shtetërore, së bashku me certifikatën e notave ose fotokopje të tyre të njësuar me origjinalin, e konfirmuar nga njësia përkatëse arsimore vendore (DAR/ZA).
Kandidatët që kanë përfunduar shkollën e mesme përpara hyrjes në fuqi të vendimit nr. 876, datë 3.11.2010 të Këshillit të Ministrave “Për disa ndryshime në vendimin nr. 78, datë 8.2.2006 të Këshillit të Ministrave “Për krijimin e Maturës Shtetërore dhe pranimet  në shkollat e larta publike” (të ndryshuar), paraqesin dëftesën e pjekurisë (origjinal ose në rast fotokopjeje të saj, të njësuar me origjinalin, të konfirmuar nga njësia përkatëse arsimore vendore DAR/ZA).
Në rast se kandidatët kanë përfunduar shkollën e mesme përpara hyrjes në fuqi të vendimit të Këshillit të Ministrave nr. 876, datë 3.11.2010, “Për disa ndryshime në vendimin nr. 78, datë 8.2.2006 të Këshillit të Ministrave, “Për krijimin  e Maturës Shtetërore dhe pranimet shkollat e larta publike (të ndryshuar)”, dhe kanë dhënë me sukses (me rezultatet kaluese) provimet me zgjedhje të Maturës Shtetërore, paraqesin edhe dokumentin përkatës të lëshuar nga Agjencia Kombëtare e Provimeve.
Në qoftë se kandidatët nuk posedojnë dëftesë pjekurie të shkollës së mesme, duhet të paraqesin dublikatë të dëftesës së pjekurisë, të lëshuar nga drejtoria e shkollës së mesme, ku ka përfunduar shkollën dhe të konfirmuar nga njësia përkatëse arsimore vendore (DAR/ZA), ose dokumentin e lëshuar nga Arkivi i Shtetit së bashku me listën e notave.
Kandidatët që kanë kryer shkollën e mesme jashtë vendit, duhet të dorëzojnë dokumentin e njohjes të lëshuar nga AKP-ja, të shoqëruar me fotokopje të njësuar me origjinalin në Republikën e Shqipërisë, të përkthyer në gjuhën shqipe , nëse është lëshuar në gjuhë të huaj, të diplomës së Maturës Shtetërore së bashku me certifikatën e notave, ose diplomës/dëftesës së shkollës së mesme të fituar në vendin përkatës, së bashku me certifikatën e notave, të legalizuar nga autoritetet drejtuese, vendore apo qendrore, të vendit ku ka përfunduar studimet, të njohura në Republikën e Shqipërisë ose të një dokumenti të lëshuar nga autoritetet arsimore kompetente mbi bazën e të cilit është kryer njohja nga MAS;
c) Formulari i aplikimit sipas formatit të shtojcës  nr. 1, bashkëlidhur këtij udhëzimi;
d) Mandatpagesa e tarifës së aplikimit prej 2.500 lekë, paguar në postën Shqiptare (për të gjithë kandidatët);
e) Fotokopja e dokumentit të identifikimit (kartë identiteti, letërnjoftim ose pasaportë);
f) Dy fotografi personale.
6.  Pranë njësive kryesore përgjegjëse të institucioneve publike të arsimit të lartë të ngrihen komisione ad hoc sipas fushave përkatëse, për çdo program studimi të ciklit të dytë me kohë të plotë, për vlerësimin e dosjeve të kandidatëve dhe përzgjedhjen në bazë të meritës të atyre kandidatëve që plotësojnë kriteret e parashikuara në aktet ligjore e nënligjore në fuqi, si dhe kriteret shtesë të përcaktuara në statutet dhe rregulloret  e tyre dhe të bëra publike paraprakisht.
7. Brenda orës 16:00, të datës 4.11.2014, IAL-të publike të shpallin dhe të afishojnë listat e aplikantëve fitues në vende të dukshme, në mjediset e njësive kryesore përkatëse, si dhe në faqet web të IAL-së, të ndarë sipas programeve të studimit përkatës, të renditur sipas rendit zbritës të pikëve të grumbulluara nga aplikantët, në përputhje me kuotat e pranimeve, të miratuara.
8. Regjistrimi i kandidatëve në programet e studimit ku janë shpallur fitues të zhvillohet nga data 4.11.2014 deri në datën 10.11.2014, prej orës 08:00 deri në orën 16:00 pranë sekretarive mësimore të njësive kryesore të IAL-së.
9. Për programet e studimit që parashikojnë konkurs për pranimin e kandidatëve, konkurrimi të zhvillohet pranë IAL-së përkatëse në datat 5-6 nëntor 2014,bazuar në aplikimet e paraqitura nga kandidatët sipas afateve të parashikuara në këtë udhëzim. MAS monitoron konkurset e pranimit dhe procedurat e ndjekura për vlerësimin e studentëve. IAL-të dërgojnë në MAS vlerësimin e kandidatit brenda datës 7 nëntor 2014 në formë shkresore dhe elektronike në adresën linda.pustina@arsimi.gov.al dhe dhimiter.bako@arsimi.gov.al. Kandidatët fitues regjistrohen pranë sekretarisë mësimore që mbulon programin e studimit ku janë shpallur fitues nga data 7.11.2014, deri në datën 10.11.2014, prej orës 08:00 deri në orën 16:00, duke paraqitur dhe mandat pagesën e tarifës së konkurrimit prej 3,000 lekë paguar Postën Shqiptare.
10. IAL-ja shpall në vende të dukshme, publikon në faqen e saj web, si dhe ia përcjell MAS elektronikisht në adresën: linda.pustina@arsimi.gov.alndhe dhimiter.bako@arsimi.gov.alo, 
listën emërore të kandidatëve të regjistruar brenda datës 10.11.2014.
11. Brenda datës 13.11.2014, IAL-të dorëzojnë në Agjencinë Kombëtare të Provimeve (AKP) listat përfundimtare në formë të shkruar dhe elektronike,me regjistrimet e kryera për çdo program studimi të ciklit të dytë “Master Profesional” dhe “Master i Shkencave”/ “Master i Arteve tëBukura”, të plotësuara për gjenerimin dhe dhënien e numrave të matrikullimit.
12. IAL-të publike i dërgojnë AKP-së brenda datës 13.12.2014 në rrugën postare, listën e studentëve të regjistruar, në formë shkresore dhe elektronike në format Exel, me qëllim pajisjen me numër matrikullimi në zbatim të udhëzimit nr. 45, datë 19.12.2011, të ndryshuar. Për të gjithë emrat e studentëve të dërguar pas kësaj date nuk do të procedohet me dhënien e numrave të matrikullimit dhe do të kërkohet nga AKP- ja çregjistrimi i tyre.
13.  Kandidati nuk mund të ndjekë njëkohësisht dy programe studimi në IAL publike dhe/ose private. AKP pas verifikimit i kërkon IAL-ve ta çregjistrojë atë.
14. IAL-të shpallin publikisht hapjen e procedurave të aplikimit, datat dhe oraret e veprimeve të konkurrimit dhe të regjistrimit, procedurat përkatëse, listën e dokumenteve të nevojshme për aplikim dhe regjistrim, si edhe njoftime të tjera që i gjykojnë të nevojshme për sigurimine ecurisë normale të procesit të pranimeve. Këto njoftime bëhen pranë fakulteteve respektive dhe IAL-së,si dhe në median  e shkruar dhe elektronike.
15. Ngarkohet sekretari i Përgjithshëm,Drejtoria e Arsimit të Lartë dhe Shkencës në Ministrinë  e Arsimit dhe Sportit, Agjencia Kombëtare e provimeve, si dhe institucionet publike të arsimit të lartë për zbatimin e këtij udhëzimi. 
Ky udhëzim hyn në fuqi menjëherë dhe botohet ne  Fletoren Zyrtare.

MINISTRI I ARSIMIT DHE SPORTIT 
Lindita Nikolla 


[image: ]


image1.png
SHTOICAnr. 1 Tirané, mé / /2014

Uné i/e nénshkruari/a , lindur mé

me karté identiteti/pasaporté nr.

né

[

Formular aplikimi

emri atésta mbiemsi

Kérkoj té regjistrohem né programin e studimit 1& ciklit t& dyté:
0 Master profesional

11 Master i shkencave/Master i arteve t€ bukura

,ID ,né IAL

Autorizoj institucionin e arsimit t& larté, Ministring ¢ Arsimit dhe Sportit dhe Agjencingé Kombétare @
Provimeve pér trajtimin e 1€ dhénave & mia personale né kuadér € aplikimit dhe regjistrimit pér vazhdimin
e studimeve universitare né Institucionin e sipéreituar, si dhe publikimin e tyre.

Autorizoj, gjithashtu Ministring e Arsimit dhe Sportit dhe Agjencing Kombétare t€ Provimeve pér kryerjen
e té gjitha verifikimeve dhe marrjen e t& gjitha informacioneve lidhur me: studimet universitare ku kam
aplikuar pér t'u regjistruar, perindhén e studimeve 8 kryera mé paré, dhe ¢do lloj verifikimi tjetér qé lidhet
me sa mé sipér, me aplikimin, si dhe me 1& dhénar ¢ deklaruara né k& formular.

Deklaroj se nuk kam aplikuar pér t'u regjistruar né asnjé institucion Getér t& arsimit t& larté, pér vitin
akademik 2014-2015.

Deklaroj se nuk po ndjek ndonjé program tetér studimi né institucione t& tjera t€ arsimit (€ lart€, dhe se nuk
do & ndjek njékohésisht njé program tjetér studimi, deri né pérfundimin e programit t€ studimit ku po
aplikoj.

Deklaro] vértetésiné e & dhénave dhe dokumenteve t€ paragitur. Jam i vetédijshém se, né rast deklarimi 1€
t& dhénave t& pavérteta apo t& paragitjes sé dokumentave t& fallsifikuara apo me & dhéna jo t& vérteta, jam
subjekt i masave & parashikuara né Kodin Penal dhe aktet e tjera ligjore e nénligjore né fugi. N& rast
dyshimi pér vértetésiné e informacionit t& deklaruar, Ministria ¢ Arsimit dhe Sportit dhe/ose Agjencia
Kombétare ¢ Provimeve dhe/ose IAL-ja nisin procedurén e kontrollit té tyre duke ia pércjellé kéto t& dhéna
eventualisht edhe organeve kompetente.

